kardosdrur/scandi-wiki huggingface dataset:
Absolute

Absolute er et varemærke for opsamlingsalbum som blev ejet af EVA Records indtil 2002, og efterfølgende af NOW Music. Absolute startede i Sverige i 1986, og kom til Norge og Danmark i starten af 90'erne. Gennem årene er der blevet udgivet en lang række albums i serier såsom Absolute Music, Absolute Dance (Absolute Let's Dance til og med udgivelse 14), Absolute Hits Of og Absolute Christmas.

Absolute Music 

Se en separat liste over album i serien Absolute Music.

Absolute Dance

Absolute Non-Stop Party Dance

Absolute Christmas 

 Fra 2002-2005 og 2007-2012 blev Absolute Christmas udgivet under navnet NOW Christmas. Efterfølgende blev de udgivet som More Christmas og Most Wanted Christmas.

Absolute Summer

Absolute Reggae

Absolute New Country

Absolute Hits Of

Øvrige Absolute 

 Absolute Cinema blev udgivet 5. oktober 1992. Albummet indeholdt 28 filmhits, bl.a. "Bohemian Rhapsody", "The Heat Is On" og "The Power of Love". 
 Greatest Love Songs 2, som er opfølgeren til Absolute Greatest Love Songs, blev udgivet af Sony BMG den 28. januar 2008. 
 Af øvrige Absolute-albums er der Absolute Young Stars-serien, som består af 8 udgivelser, hvoraf en del udkom under navnet X-treme Young Stars. Serien udkom fra 1997 til 2001 og bestod af aktuel popmusik fra yngre musikere. Udgivelse nr. 7 solgte til guld.
 Af øvrige X-treme albums er der X-treme R&b, volume one (1998), X-treme Dancemix, volume one (1998) og X-treme Powerful Women (1999).

Noter 

 
Lister relateret til musik
Delirious?

Delirious? er et engelsk Kristent rock- og lovsangsband, bestående af Martin Smith, vokal and guitar, Stuart Garrard (også kendt som Stu G) på guitar og bagvokal, Jonathan Thatcher på basguitar, Timothy Jupp på keyboard og klaver, og Stewart Smith på trommer. Stu G er det eneste medlem, der ikke er i familie med de andre med enten blod eller ægteskab. Martin, Stewart og Tim er hver gift med en af Jon's tre søstre.

Deres sang fra 1995, "I Could Sing Of Your Love Forever" eller på dansk "Jeg ku' synge om dig forevigt", er blvet kaldet en "moderne klassisk lovsang og tilbedelsessang " og er deres bedst kendte sang i USA.

Kilder

Eksterne henvisninger 
 Delirious? – officiel hjemmeside 
 
 Informativ fanside 
 Delirious? sangtekster 

Musikgrupper fra Storbritannien
Kristne musikgrupper
Kiselsyre

Kiselsyre er et generelt navn på en familie af kemiske forbindelser af silicium, brint og ilt, med den generelle formel [SiOx(OH)4-2x]n. Visse simple kiselsyrer er blevet identificeret i meget fortyndet vandig opløsning, blandt andet metakiselsyre (H2SiO3), ortokiselsyre (H4SiO4, pKa1=9.84, pKa2=13.2 ved 25°C), dikiselsyre (H2Si2O5), og pyrokiselsyre (H6Si2O7); i fast form kondenserer disse imidlertid til komplekse, polymere kiselsyrer.

Kiselsyrer kan dannes ved forsuring af silikatsalte (f.eks. natriumsilikat) i vandig opløsning. Ved opvarmning fordamper vandet, og tilbage bliver kiselgel, en aktiv form for siliciumdioxid.

I havene findes silicium primært som ortokiselsyre (H4SiO4), og dens biogeokemiske cyklus bliver reguleret af en gruppe af alger kendt som diatomeer. Disse alger polymeriserer kiselsyren til såkaldt biogen silica, som de bruger til at danne cellevægge, de såkaldte frustuler, med.

Syrer
Absolute Music 19

Absolute Music 19 er en kompilation i serien Absolute Music udgivet den 26. november 1998.

Spor 
 Cher – "Believe"
 Jennifer Paige – "Crush"
 Infernal – "Kalinka"
 Jennifer Brown – "Tuesday Afternoon"
 Brandy & Monica – "The Boy Is Mine"
 The Cardigans – "My Favourite Game"
 Cartoons – "WitchDoctor"
 Robbie Williams – "Millennium"
 Melanie B feat. Missy "Misdemeanor" Elliott – "I Want You Back"
 The Savage Rose – "Planet Of Paradise"
 Depeche Mode – "Only When I Lose Myself"
 Hanne Boel – "Salt Of Your Skin"
 Ann-Louise – "Remember Me"
 Lutricia McNeal – "Someone Loves You Honey"
 Caroline Henderson – "Faster"
 Faithless – "God Is A DJ"
 Mobbs IV Real – "Missing You"
 Sanne Salomonsen with Chris Minh Doky Quartet – "A Song For You"

19
Album fra 1998
Martin Smith

Martin Smith (født 6. juli 1970) er forsanger, guitarist og hovedsangskriver i det kristne rock og lovsangsband Delirious?

Martin Smith er gift med Jon Thatcher's søster, Anna, og sammen med deres fem børn bor de i Littlehampton, England.

Sangere fra USA
Hans Ernst Krøyer

Hans Ernst Krøyer (født 31. januar 1798 i København, død 24. marts 1879 i København) var en dansk komponist.

Hans forældre var bogholder og kasserer ved Pram- og Stenførerinteressentskabet Bernt Anker Krøyer og Johanne Margrethe født Schrøder. Han var bror til Henrik Krøyer.

I 1815 dimitteredes han fra Borgerdydskolen i København og tog året efter den filologisk-filosofiske eksamen.

Begavet med et fint musikalsk talent og en betydelig humor tog han livlig del i datidens studenter- og musikliv. Da smagen for mandskvartetsang var bleven vakt i København ved det tyske "Qvintchordiums" besøg i 1819, og der efter dettes forbillede dannede sig flere "Qvartchordier", blev Krøyer medlem af en sådan studenterkvartet, for hvilken han skrev sin morsomme De første Prygl, vi i Skolen fik.

Det var også ham, der skrev melodien til Christian Winthers Her under Nathimlens rolige Skygge, som blev sungen ved det gilde i Regensgården 5. juni 1820, der gav stødet til Studenterforeningens stiftelse; Krøyer var selv en af stifterne.

I foreningens første visebog af 1821 findes begge de nævnte sange og ligeledes K.s «Muser har Glæden, Druen kjær» m.fl. a. Til samme tid hører også hans berømteste sang, den endnu af alle sungne Der er et yndigt land af Adam Oehlenschläger.

Han opgav nu ganske studeringerne for helt at leve for musikken og søgte sit underhold som lærer i klaverspil og sang, indtil han i 1844 blev hofkantor ved Christiansborg Slotskirke, hvilken stilling han beholdt til sin død. Hans kompositionstrang ophørte imidlertid desværre snart, vistnok for en del på grund af en beklagelig mangel på energi og arbejdslyst i forening med en noget overdreven selvkritik.

Den noble og fintfølende, men lidt sære mand levede et stille, ensomt liv og omgikkes kun få fortrolige venner, der elskede ham og hans muses børn, som han imidlertid var for beskeden til at ville overgive til offentligheden.
På de få sange nær er derfor alt fra hans hånd nu tabt eller glemt; han har dog skrevet andet, således danse, der efter en yngre samtidigs (fru Sødrings) dom i ejendommelig ynde skulle have haft ikke lidt til fælles med Chopins.

I sine senere år var han meget sygelig, opgav nu endogså klaverspillet og adspredte sig mest med læsning; sygdommen nedbrød hans humør, men sit klare hoved og sit for nød og fattigdom varmtfølende hjerte beholdt han til det sidste. Krøyer døde ugift. Han var i 1869 blevet Ridder af Dannebrog.

Han er begravet på Assistens Kirkegård.

Referencer

Eksterne henvisninger 
 
 

Komponister fra Danmark
Personer fra København
Personer i Dansk Biografisk Leksikon
Riddere af Dannebrog
Danskere i 1800-tallet
Studenter fra Østre Borgerdyd Gymnasium
Brněnec

Brněnec (tysk Brünnlitz) er en by med omkring  indbyggere i regionen Pardubice i Tjekkiet.

I dag er der ca. 800 arbejdspladser i byen.

Historie 

Bosætningsstedet Moravská Chrastová (nu et distrikt i byen) blev grundlagt omkring år 1200 af munkene fra et kloster i Litomyšl. Stedet nævnes første gang i et dokument fra 1323.

Den første nedskrevne omtale af Brněnec findes i et dokument fra 1287, som omtaler bygningen af en borg i nabolandsbyen Svojanov.

I forbindelse med vejarbejde lige vest for byen fandt man i 1892-1893 rester af forhistoriske lerkrukker.

Brněnec udgjorde tidligere en del af regionen Politschka, som havde sin egen lokale domstol. Efter at tyskerne annekterede Sudeterlandet i 1939 blev byen indlemmet i Amt Zwittau. Snart  faldt indbyggertallet fra ca. 600 til 490 som en direkte følge af den tyske besættelse og den deraf følgende tjekkiske tilbagetrækning.

I 1944 flyttede Oskar Schindler sin emaljefabriksammen med en tilhørende fangelejr med 1.200 jødiske tvangsarbejdere fra Kraków til en ammunitionsfabrik, han erhvervede i Brněnec. De jødiske arbejdere undgik under beskyttelse af Schindler at blive transporteret til koncentrationslejrene. 

10. maj 1945 blev byen befriet fra den tyske besættelse af Den Røde Hær.

Distrikter 
Brněnec kommune består af følgende distrikter (tysk navn i parentes):
 Brněnec (Brünnlitz)
 Chrastová Lhota (Ölhütten)
 Moravská Chrastová (Mährisch Chrostau)
 Podlesí (Unterwald)

Kendte personer født i Brněnec 
 František Bartoš, komponist

Se også 
 Bogen Schindlers liste
 Filmen Schindlers liste

Eksterne henvisninger 

 
 Brünnlitz historie 1557-1945 (tysk)

Byer i Tjekkiet
Groupama-FDJ

Groupama-FDJ er et professionelt, fransk cykelhold stiftet i 1997 under navnet FDJeux.com, i 2004 ændret til "La Française des Jeux". Fra 2018 hedder holdet Groupama-FDJ. Holdleder er Marc Madiot, en tidligere professionel cykelrytter og vinder af Paris-Roubaix. Holdet er domineret af franske ryttere. Holdets hovedsponsor er det overvejende statsejede lotteriselskab Française des Jeux.

Sæsoner

2023

2022

2021

2020

2019

2018

Sejre

2023

2022

2021

2020

2019

2018

2017

2016

2007

2006 
I Tour de France 2006 bar Benoît Vaugrenard den hvide trøje som bedste unge rytter under de to første etaper.

2003 
I Tour de France 2003 vandt australieren og enkeltstartsekspert Bradley McGee prologen, og bar den gule førertrøje i et par dage.

Referencer

Noter

Eksterne henvisninger 

Cykelhold fra Frankrig
Etableret i 1997
Halveringstykkelse

Halveringstykkelse er et mål for, hvor tykt et lag af et materiale, der skal til for at halvere intensiteten af en stråling.

(Halveringstykkelse er analog med halveringstid).

Vi ved fra matematikken, at når noget aftager med en fast procent, kaldes det eksponentiel vækst. Mange eksempler viser, at strålings absorption i stof ofte kan beskrives med god præcision ved en eksponentiel model. Altså, hvis strålingen med oprindelig intensitet (I0) trænger gennem et lag/stof med tykkelsen (x), så vil intensiteten på den anden side derved være således:   

  

Den stoftykkelse (x1/2), som fører til en halvering af den såkaldte strålingsintensitet, kaldes for halveringstykkelsen. Ud fra teorien om eksponentielt aftagende funktioner ved vi derfor, at halveringstykkelse er givet ved denne formel:

Anvendelser i sundhedsvæsenet m.v. 
For elektromagnetisk stråling, som fx gammastråling, gælder, at halveringstykkelsen i materialer med høj densitet (fx bly), er meget mindre end halveringstykkelsen i fx vand eller luft. Halveringstykkelsen afhænger derimod ikke af strålingens intensitet

Halveringstykkelsen afhænger desuden kraftigt af strålingens fotonenergi. Dette er fx vigtigt i sundhedsvæsenet. Til en røntgenundersøgelse hos tandlægen udsættes man for stråling med fotonenergier omkring 0,05 MeV, og personalet kan derfor opnå god beskyttelse blot med et blyforklæde (halveringstykkelse ca. 0,1 mm i bly) eller ved at gå om bag en mur (halveringstykkelse ca. 1 cm i beton). 

Helt anderledes er det ved strålebehandling af kræft. Her benytter personalet ikke blyforklæder, da disse ikke yder nævneværdig beskyttelse ved de høje fotonenergier, som anvendes her (måske 5 MeV). En almindelig betonmur er heller ikke tilstrækkelig - denne kun vil tage omkring halvdelen af strålingen (halveringstykkelse ca 10 cm i beton). I stedet er disse faciliteter beskyttet af blymure (halveringstykkelse cirka 1 cm i bly).

Som et tredje eksempel, som er relevant for de gammakilder som benyttes til skolebrug, kan man nævne, at halveringstykkelsen i bly for stråling fra Ba-137 (som primært består af fotoner med energien 0,662 MeV) er ca. 6,5 mm .

Fysikken bag begrebet 
Dæmpning af elektromagnetisk stråling i materialer kan grundlæggende forklares ved tre forskellige processer, nemlig den fotoelektriske effekt, Compton-spredning og pardannelse. Hvilken af de tre effekter der er dominerende varierer efter fotonenergien. Fotoelektrisk effekt dominerer ved lave energier (UV-stråling og til dels røntgenstråling), mens Comptonspredning begynder at dominere ved typiske røntgen- eller gammastrålingsenergier. Pardannelse kan ikke finde sted for fotonenergier under 1,022 MeV, og (afhængigt af materialet ) skal man typisk op på væsentligt højere energier inden effekten begynder at spille en nævneværdig rolle.

Eksterne kilder/henvisninger 
3. Vejen Til Fysik: Nielsen, Knud Erik & Fogh, Esper. Forlag HAX (1. udgave 2005, 4. opslag 2007).
Stråling
Bjarne Nederby Jessen

Bjarne Nederby Jessen (1944-2014) (født i Silkeborg) var en dansk politiker, der repræsenterede Kristendemokraterne. Han har var medlem af Kristendemokraterne siden partiet blev dannet i 1970 og havde mange forskellige tillidsposter i partiet gennem årene.

Referencer 

Politikere fra Kristendemokraterne
Urinprøve

En urinprøve er en af de almindeligste helbredsundersøgelser. Tanken er, at ved at undersøge de affaldsstoffer, der udskilles, kan man opnå viden om kroppens funktioner eller ubalancer.

Hvorfor tages prøven?
Primært bruges urinprøven til at konstatere blærebetændelse eller andre urinvejsproblemer. Den kan dog også give et fingerpeg om en række andre sygdomme eller tilstande i kroppen. 

Herudover kan en urinprøve anvendes som graviditetstest; det undersøges, om hormonet HCG, som kvinder kun producerer i forbindelse med graviditet, findes i urinen. 

Endelig bruges urinprøven også inden for flere sportsgrene som en nem metode til dopingkontrol.

Hvordan foregår prøven?

En urinprøve tages fra en lille mængde urin opsamlet under vandladning, eller fra et urinkateter. Oftest er nogle få milliliter tilstrækkeligt. Drejer det sig om en rutineundersøgelse "stix'es" urinen; en strimmel papir dyppes i urinen, og efterhånden som forskellige kemiske reaktanter på papiret skifter farve aflæses resultatet. Dette tager nogle få minutter. 

Undersøgelsen kan foretages ved egen praktiserende læge eller på sygehuset. Det er heller ikke ualmindeligt, at plejehjem har mulighed for at foretage en urinprøve. 

Undersøgelsen er smertefri.

Prøvesvar
Man undersøger gerne for: 
Hæmoglobin; Kan indikere en større eller mindre blødning i urinvejene. Det er dog almindeligt, at der kan påvises blod i kvinders urin under menstruationen, samt i nogle dage derefter. 
Nitrit; Kan indikere en infektion i urinvejene, typisk blærebetændelse.
Leukocytter; Kan indikere en betændelsestilstand. 
pH; Ligger normalt på 6-7,5 om end 4,5-8 ikke er unormalt. 
Ketonstoffer; Kan indikere uhensigtsmæssig forbrænding ved især sukkersygepatienter, selv om fastende mennesker også kan få ketoner i urinen; optræder især ved ketoacidose
Protein; Kan indikere problemer med nyrernes funktion.
Glucose; Normalt findes der ikke sukkerstoffer i urinen, medmindre man har sukkersyge.

Yderligere undersøgelser
En urinprøve er sjældent tilstrækkelig til at stille en komplet diagnose, men kan være med til at give et betydende fingerpeg. Det er derfor ikke ualmindeligt, at en urinprøve følges op af andre, mere præcise undersøgelser, herunder blodprøver, blæreskanning eller andre kliniske undersøgelser. 

Findes der belæg for det, kan en urinprøve også dyrkes for at bestemme præcist hvilken bakterietype, der er skyld i infektionen, og resistensbestemmes med henblik på at vælge den optimale antibiotikabehandling.

Eksterne henvisninger 
 Urinprøve på labtestsonline.org (engelsk)

Referencer 

Sundhed
Platy

Platy (Xiphophorus maculatus) er en tandkarpe af familien Poeciilidae. Den lever i Mellemamerika bl.a. Mexico og Honduras i søer og åer, der har udløb i havet. Kønsforskelle hos platyen er at hunnens gatfinne er trekantet, medens hannen har et såkaldt gonopodium. Hunnerne kan blive op til 7 cm, mens hannerne kun kan blive 5 cm. Fiskene lever normalt i 2-3 år. De kan antage alle farver, bl.a. sort, måneplaty, mickey mouse platy, red coral platy, solskinsplaty. Sorte platyer har et recessivt gen, dette gen gør at de lettere får cancer end andre arter af platyer.

Graviditet 
Fisken graviditet varer 4 – 5 uger, hvor hunnen bliver rund om maven og ligner hun er ved at sprænge, derudover kommer der en sort plet over gatfinnen. Straks efter fødslen vil moderen og andre akvariefisk begynde at spise af ungerne, så hvis man vil have levende afkom skal man anskaffe sig et yngleakvarie eller en ynglekasse. De får alt imellem 5 og 100 unger, alt afhængig af størrelse og alder; unge platyer får store men få unger, mens ældre platyer får små, men mange unger. De bliver kønsmodne, når de er 5 – 6 måneder gamle.

Akvarium 
Akvariestørrelsen til platyer skal være over 20 liter og temperaturen i akvariet skal være mellem 20 og 26 grader celsius. Vandets pH-værdi skal være på 7,5 – 7,9, men de trives også fint i pH 7,0. Hårdhedsgraden skal være 5 – 15 dH (tyske hårdhedsgrader).

Foder 
Fiskene fodres med frostfoder, tørfoder, dafnier, artemia, salat, myggelarver, tubifex og alger. Hvis ikke der er alger i akvariet eller man fodrer dem med grønt tilskudsfoder vil platyen begynde at spise af planterne.

Historie 
Platyen er ligesom guppyen, blandt de ældste akvariefisk vi har kendskab til. Den blev fundet første gang i 1866 og blev indført i Europa i 1907. Platyen er en meget fredelig, sød og madglad fisk.

Eksterne henvisninger 
 Artikel om platyen på AquaInfo.dk 

Akvariedyr
Tandkarper
Giulio Andreotti

Giulio Andreotti (14. januar 1919 i Rom - 6. maj 2013 i Rom) var en italiensk kristendemokratisk politiker, og tidligere premierminister. Han var også Italiens udenrigsminister mellem 1983 og 1989.

Han var Italiens sidste kristendemokratiske premierminister, mellem 1989 og 1992. Hans sidste valgperiode var præget af afsløringer af korruption, der til sidst ødelagde hans parti. Den 24. oktober 1990 fortalte han om eksistensen af Operation Gladio, et hemmeligt anti-kommunistisk NATO-netværk. I 1993 uretfærdigt anklaget for aftalt spil med mafiaen , blev han fuldstændig frikendt for alle anklager i alle tre niveauer af domstolene.

I november 2002 blev Andreotti dømt til 24 års fængsel for sin rolle i mordet på journalisten Mino Pecorelli i 1979. Pecorelli havde offentliggjort beskyldninger om, at Andreotti havde forbindelse til mafiaen. Han appellerede dog dommen, og den 30. oktober 2003 blev han frikendt ved en appeldomstol.
Samme år frikendte retten i Palermo ham for beskyldninger om forbindelse til mafiaen, fordi sagen var blevet forældet. Retten slog fast, at Andreotti havde haft stærke forbindelser til mafiaen frem til 1980, og at han havde brugt dem til at fremme sin politiske karierre i et sådan omfang, at han blev anset for selv at være en del af mafiaen.

Kilder 

Italiens premierministre
Udenrigsministre fra Italien
Miljøbevægelse

Med bogen Silent Spring, 1962, var biologen Rachel Carson, hvori hun offentliggjorde sine naturvidenskabelige undersøgelser om farerne ved brug af kemiske pesticider, specielt DDT, en katalysator for den moderne miljøbevægelse. 

Rachel Carsons budskab er, at mennesker aldrig vil kunne opnå kontrol over naturen, eller udrydde arter vi ikke kan lide uden voldsomme sideeffekter. Carson advokerede for et minimum brug af kemikalier kombineret med biologiske og kulturelle kontrolforanstaltninger, og dette var starten på økologi-begrebet i den almene debat. 

Ud over Rachel Carson fokuserede andre miljøforkæmpere på toksiner i al almindelighed og på radioaktivt materiale. Forureningsproblemer i forbindelse med moderne teknologisk og kemisk industri, som for eksempel Cheminova på Harboøre Tange, og større uheld som Seveso i 1976 og Tremileøen i 1979 gav miljøbevægelserne vind i sejlene.

Miljøbevægelsernes formål er at forbedre miljøet eller hindre forringelser af det – til gavn for mennesker og naturen.

Se også 
 NOAH (dansk miljøorganisation)
 Greenpeace

Miljøorganisationer
Miljøpolitik
Miljøaktivisme
Sociale bevægelser
Baskerlandet Rundt

Baskerlandet Rundt (spansk: Vuelta Ciclista al País Vasco, baskisk: Euskal Herriko txirrindulari itzulia) er et årligt etapeløb i cykling som bliver arrangeret i Baskerlandet i april.

Løbet blev for første gang arrangeret i 1924, men blev ikke afholdt mellem 1935 og 1969.

Den første vinder af det "moderne" Baskerlandet Rundt (1969) var Jacques Anquetil. Flest sammenlagtesejre har José Antonio Gonzalez Linares, som vandt løbet fire gange: i 1972, 1975, 1977 og 1978.  

Da Baskerlandet ligger i et bjerglandskab, næsten uden flade etaper, er vinderne almindeligvis bjergryttere. Stigningene er normalt ikke specielt lange, men meget hårde.

Vinderne

Referencer

Eksterne henvisninger 
  Officielle hjemmeside 

 
Etableret i 1924
Zonnebeke

Zonnebeke er en kommune i Vestflandern i Belgien. Kommunen har 11.836 indbyggere (pr. 1. juli 2006).

Kendte bysbørn 
 Jan Theuninck, maler og digter

Byer i Belgien
Vestflandern

Vestflandern er den vestligste af de fem flamske provinser i Belgien. Hovedstaden er Brugge.

Referencer

Eksterne henvisninger 

 

Provinser i Belgien
Eddie Vedder

Eddie Vedder (født 23. december 1964) ( pseudonym Wess C. Addle (West Seattle) ), er frontfigur og vokalist i det amerikanske rockband Pearl Jam.
 
Før dette var Vedder medlem af Bad Radio fra Californien, Temple Of The Dog, Destroy, The Butts og Indian Style 

Vedder spiller på guitar, ukulele, mundharpe og flere andre instrumenter. 

Udover at spille med Pearl Jam har Vedder deltaget i koncerter og pladeindspilninger for flere kendte artister, blandt andet Neil Young, Bad Religion, Fastbacks, Neil Finn, Jack Irons, Nusrat Fateh Ali Khan, Cat Power, R.E.M., Supersuckers, Mike Watt, Wellwater Conspiracy, Jack Johnson og The Who. 

Vedder har også indspillet et kendt solonummer til filmen Big Fish ved navn Man Of The Hour, og et måske endnu mere kendt soloalbum til filmen Into the Wild. Begge er indspillet med Vedder på guitar og hans dybe barytonvokal og har opnået stor succes.

Eksterne henvisninger 

Sangere fra USA
Tuli Kupferberg

Tuli Kupferberg (født 28. september 1923, død 12. juli 2010) var en amerikansk digter, forfatter, tegneserietegner, anarkist, forlægger og medstifter af gruppen The Fugs.

Kupferberg grundlage tidsskriftet Birth i 1958. Birth udkom kun med tre numre men udgav værker af berømte beatforfattere som bl.a. Allen Ginsberg, Diane Di Prima, LeRoi Jones/Amiri Baraka og Ted Joans. Kupferberg optræder efter sigende i Ginsbergs digt Howl som den person " who jumped off the Brooklyn Bridge this actually happened and walked away unknown and forgotten into the ghostly daze of Chinatown". I 1961 udgav Kupferberg sin egen bog Beatniks, or, The War Against the Beats.

I 1964 dannede Kupferberg den satiriske rockgruppe The Fugs sammen med digteren Ed Sanders. Kupferberg tog navnet fra Norman Mailers erstatning af ordet "fuck" i romanen The Naked and the Dead (dansk titel: De nøgne og de døde). Han var en af gruppens sangere og skrev mange af gruppens sange. Han har også udgivet to soloalbums: No Deposit, No Return (1964) og Tuli & Friends (1989).

Hans mest kendte bog er nok 1001 Ways to Beat the Draft (1966). I 1967 skrev han 1001 Ways to Live Without Working, som faktisk indeholder 1005 måder at leve på uden at arbejde samt en række interessante gamle annoncer, bl.a. for lotteri om slaver og sikre måder at helbrede kræft og fedme på. Hans seneste værk er Teach Yourself Fucking (2000), som er en samling tegneserier.

Faglitterære forfattere fra USA
Tegneserietegnere fra USA
Tegneserieforfattere fra USA
Publicister
Digtere fra USA
Anarkister
Sangere fra USA